HERÄTYKSEN LÄPIMURTO
Evankelista Hermes Falcao Jr
Evankeliumia kaikille kansoille -
Todista Jumalan ihmeitä -
Koe Jumalan ihmeet!
www.revivalexplosion.com Facebook - revivalexplosion
Radiossa ja televisiossa
Brasilia, Suomi, Ranska, Norja, Englanti, USA
HERÄTYKSEN LÄPIMURTO
Tervetuloa mukaan. Olen Hermes Falcao Jr.
Jatkan edelleen samasta aiheesta eli ihmeistä.
Miksi ihmeet ovat niin tärkeitä evankeliumeissa?
Luemme Raamatusta Matt. 11:2 ja siitä eteenpäin.
Kerron ensin hieman taustaa, jotta ymmärtäisitte.
Johannes Kastaja oli pidätetty ja oli nyt vankilassa.
Johannes oli allapäin ja hänen uskonsa horjui -
vaikka hän oli itse kastanut Jeesuksen Jordanissa.
Hän oli valmistanut tietä Herralle ja sanonut: -
"Katso Jumalan Karitsa, joka ottaa pois maailman synnin."
Vankilassa hän alkoi kuitenkin epäillä ja kysellä.
Luemme nyt Matt. 11:2 ja siitä eteenpäin.
"Kun Johannes vankilassa ollessaan kuuli Kristuksen teot, -
lähetti hän opetuslapsensa sanomaan: -
'Oletko sinä se tuleva, vai pitääkö meidän toista odottaman?'
Luemme jakeesta 4 eteenpäin.
Keskittykää näihin jakeisiin, jotta ymmärtäisitte sanomani.
"Jeesus sanoi: 'Menkää ja kertokaa Johannekselle mitä... näette: -
sokeat saavat näkönsä ja rammat kävelevät, -
pitaliset puhdistuvat ja kuurot kuulevat, -
kuolleet herätetään ja köyhille julistetaan evankeliumia.
Autuas on se, joka ei loukkaannu minuun.'
On mielenkiintoista, miten Jeesus vastasi tähän kysymykseen.
Johannes halusi tietää, oliko Jeesus Messias.
Oliko Jeesus se Vapahtaja, jota he olivat odottaneet?
Mitä Jeesus vastasi?
Hän sanoi: Menkää ja kertokaa Johannekselle, -
mitä näette ja kuulette.
Rammat kävelevät, kuurot kuulevat, sokeat näkevät, -
kuolleet heräävät ja köyhille julistetaan evankeliumia.
Jeesus ei vain puhunut, vaan Hän teoillaan osoitti Jumalan voiman.
Ihmeet vahvistivat Hänen saarnansa.
Jotkut kyselevät, miksi minä esitän todistuksia ja -
korostan ihmeitä niin paljon?
Miksi sellaiset asiat ovat niin tärkeitä?
Jeesus teki niin useita kertoja.
Jumalan voima, ihmeet ja merkit vahvistivat Hänen sanansa -
ja todistivat, kuka Hän oli.
Voisin puhua tuntikausia, miksi Jumala parantaa.
Hän rakastaa meitä ja haluaa meidän olevan terveitä.
Raamatun mukaan ihmeet ovat tärkeitä, -
koska ne tekevät Sanan saarnan todelliseksi.
Luemme nyt Raamatusta Mark. 2.
Siinä halvattu mies tuotiin Jeesuksen eteen katon kautta.
Ystävät olivat valmiita rikkomaan katon, jotta mies parantuisi -
ja he tekivät niin.
Jeesus sanoi miehelle: "Poikani, sinun syntisi annetaan anteeksi."
Fariseukset ajattelivat: Kuka tämä pilkkaaja on?
Mikä hän oikein luulee olevansa?
Mikä valta hänellä on antaa syntejä anteeksi?
On helppoa puhua, mutta toista on osoittaa puheensa todeksi.
Jeesus tiesi heidän ajatuksensa ja päätti näyttää heille voimansa.
Luemme Mark. 2:9 ja eteenpäin.
"Kumpi on helpompaa, sanoako: 'Sinun syntisi annetaan anteeksi' -
vai sanoa: 'Nouse, ota vuoteesi ja käy'?
Katso jaetta 10.
"Mutta tietääksenne..." eli jotta ymmärtäisitte että puhun totta.
"Tietääksenne että Ihmisen Pojalla on valta...antaa syntejä anteeksi -
hän sanoi halvatulle: "...nouse, ota vuoteesi ja mene kotiisi."
Jeesus näytti näin kaikille, jotka epäilivät Häntä, -
Hänen valtaansa, voimaansa ja sanomaansa.
On helppoa puhua, mutta Jeesus teki jotain muutakin.
Hän todisti heille, kuka Hän todella oli.
Kumpi on helpompaa: antaa synnit anteeksi vai parantaa halvaantunut?
Ihme vahvisti Jeesuksen sanat.
Hän kysyi, kumpi on helpompaa.
On aivan eri asia puhua kuin parantaa Jumalan voimassa.
Siksi meidän uskovien tulisi ymmärtää, -
kuinka tärkeä osa ihmeillä on evankeliumin julistuksessa.
Kun Uuden Testamentin aikoina julistettiin evankeliumia -
oli julistajana sitten apostolit, opetuslapset tai itse Jeesus -
sanomaan Kristuksesta liittyivät aina ihmeet ja merkit.
Siksi on tärkeää, ettemme me uskovat arvostele ja väheksy niitä.
Monien mielestä sellaiset asiat eivät ole tarpeellisia.
Jotkut kysyvät, miksi emme vain saarnaa pelastuksen sanomaa.
Se onkin tärkeä asia ja evankeliumin ydin.
Tehkäämme kuten Jeesus: julistakaamme evankeliumia, -
jossa Jumalan voima ilmenee.
Apostoli Paavali kirjoitti korinttilaisille: -
"Jumalan valtakunta ei ole sanoissa vaan voimassa" 1 Kor. 4:20
Paavalin puheet eivät olleet kiehtovia viisauden sanoja -
vaan Hengen ja voiman osoittamista, -
ettei usko perustuisi ihmis- viisauteen vaan Jumalan voimaan.
Olit sitten pastori, evankelista tai tavallinen uskova, -
rohkaisen sinua tavoittelemaan tätä voimaa.
Totta kai sinun tulee etsiä ensin Jeesusta.
Monien mielestä ei ole oikein tavoitella lahjaa vaan sen antajaa.
Raamattu kuitenkin kehottaa meitä tavoittelemaan näitä lahjoja.
"Tavoitelkaa... pyrkikää saamaan hengellisiä lahjoja."
Se on voimakas kehotus.
Etsikää tosissanne, tavoitelkaa, halutkaa palavasti näitä lahjoja.
Kun aloitin saarnatyön, oli etu- oikeus saada julistaa evankeliumia.
Se oli minulle suuri kunnia.
En kuitenkaan halunnut vain puhua hyviä saarnoja.
Rukoilin, että Herra vahvistaisi saarnani voimallaan.
Kyllä pelkkä saarnakin tuottaa tuloksia, -
mutta Jumalan voiman ilmeneminen vie sen aivan toiselle tasolle.
Olen ollut monissa kokouksissa, joissa on ollut ei-uskovia.
He ovat tulleet katsomaan, ovatko parantumiset totta.
Ei Jumala loukkaannu epäilystä, jos se on vilpitöntä.
Jumala haluaa näyttää, että Hän on todellinen.
Hän osoittaa sen muun muassa ihmeiden avulla.
Parantaminen kuuluu evankeliointiin.
Jeesus itse sanoi niin.
Siten Hän todisti, että Hänellä oli valta antaa synnit anteeksi.
Johannes epäili ja Jeesus käski kertoa hänelle, mitä tapahtui: -
sokeat näkevät, kuurot kuulevat, rammat kävelevät -
ja köyhille julistetaan evankeliumia.
Siksi me emme saa arvostella sitä.
Me emme saa aliarvioida Jumalan voimaa.
Valitettavasti monilla on aivan väärä asenne.
Heistä se ei ole tärkeä asia, -
eikä sitä tulisi tavoitella.
Raamattu kuitenkin kertoo, että alkuseurakunnassa tehtiin niin.
He rukoilivat Herraa, että he näkisivät ihmeitä ja merkkejä.
Uskovat rukoilivat, että niitä tapahtuisi.
He rukoilivat tosissaan.
Uskovat eivät peitelleet niitä mitenkään.
Eivät he halunneet salailla, vaan puhuivat niistä avoimesti.
Joidenkin mielestä ihmeitä saa kyllä tapahtua, -
mutta ei niitä pidä esitellä televisiossa tai internetissä.
Ei niitä pidä näyttää, vaan pikemminkin olla niistä hiljaa.
Raamattu kuitenkin kehottaa julistamaan Herran tekoja -
ja puhumaan Hänen ihmeistään kaikille.
Raamattu käskee meitä kertomaan Herran teoista kaikkialla.
Aina kun kerromme ihmeistä, me todistamme Jumalan voimasta.
Me todistamme, että Raamattu on Jumalan Sana.
Se ei ole tarkoitettu vain luettavaksi ja ihailtavaksi.
Meidän tulisi kokea se sama voima, voitelu ja kirkkaus, -
joka Jeesuksella ja apostoleillakin oli.
Se sama voima on sisällämme.
Se on mahtava etuoikeus.
On suuri kunnia saada julistaa Kristuksen evankeliumia -
ei vain Sanassa, vaan myös Jumalan voimassa.
Olin kerran eräässä seurakunnassa Euroopassa.
Kokouksessa oli uskovia ja ei-uskovia.
Siellä oli myös nainen, joka kuului New Age-yhteisöön.
En tiennyt, että nainen oli kokouksessa.
Olin juuri saarnaamassa, täynnä intoa ja Hengen tulta.
Pyhä Henki oli läsnä.
Yhtäkkiä käännyin ja sanoin: "New Age yrittää tuoda väärän voiman.
New Agen voima ja teot ovat valhetta.
Meillä kristityillä on todellinen voima.
Täällä tapahtuu todellisia ihmeitä ja parantumisia.
Meidän uskovien tulee todistaa kuka Jeesus Kristus on.
Hän on Messias ja koko maailman Vapahtaja.
Me julistamme Sanaa Hänen voimassaan."
Sitten aloin julistaa kohdistaen puheeni New Agea vastaan, -
vaikka en tiennyt tuon naisen olevan kokouksessa.
Sitten esitin alttarikutsun -
ja nainen tuli eteen muiden ihmisten mukana.
Tuo nainen alkoi itkeä hillittömästi.
Tuskin ehdin koskea häneen, kun Jumalan voima iski kuin salama.
Nainen alkoi täristä ja hän kaatui itkien maahan.
Ihmiset halasivat toisiaan juhlien pelastustaan.
Sitten nainen nousi ja meni takaisin istumaan.
Kokouksen loputtua menin taakse ja pastori tuli luokseni.
"Tajuatko, mitä äsken tapahtui?"
Vastasin, että ihmisiä pelastui ja he paranivat.
"Sekin oli mahtavaa, mutta siellä oli eräs erityinen nainen."
Kysyin, mitä hän tarkoitti.
"Siellä oli nainen, joka toimii parantajana New Age-yhteisössä."
Nainen oli tullut kokoukseen kuultuaan että siellä parannetaan.
Hän halusi nähdä millainen energia sai aikaan paranemisihmeet -
ja kenties saada itsekin samaa voimaa.
Ei hän välittänyt Jeesuksesta; hän halusi vain nähdä tuon voiman.
Kesken saarnani nainen oli kokenut yllään suuren voiman.
Se oli ollut kuin voimakas sähkövirta, -
joka oli mennyt aaltoina hänen lävitseen saarnani aikana.
Hän ei ollut koskaan kokenut sellaista New Age-kokouksissa.
Tämä oli jotakin erityistä.
Kun hän kuuli alttarikutsun, hänen oli pakko lähteä eteen.
Hän antoi elämänsä Jeesukselle ja voima iski häneen kuin salama.
Nainen kaatui, hän tärisi ja itki -
ja hänet täytettin rakkaudella.
Hän muuttui täysin.
Kokouksen loputtua nainen sanoi: "Tämä on ihmeellistä.
Nyt tiedän, että Jeesus on totta.
Nämä asiat eivät ole vain teoriaa vaan niissä on voima."
Sen jälkeen en ole kuullut hänestä sillä matkustan paljon.
Tiedän vain, että Jumala kosketti häntä.
Hän antoi elämänsä Herralle ja kaatui maahan Jumalan voimasta.
Siksi on tärkeää, että ymmärrämme voitelun merkityksen -
sekä ihmeiden ja merkkien tärkeyden.
Meidän ei pidä koskaan väheksyä niitä.
Jotkut eivät koe ihmeitä eivätkä he halua että muutkaan kokevat, -
ettei heidän huomionsa kiinnittyisi näihin asioihin.
Kuitenkin se on Raamatussa.
Raamattu kehottaa meitä tavoittelemaan ihmeitä -
ja arvostamaan niitä.
Raamattu kehottaa meitä julistamaan Herran tekoja, -
saarnaamaan evankeliumia ja uskomaan ihmeisiin.
Jeesus teki niin ja siten todisti, kuka oli.
Jumala vahvisti sanansa ihmeiden ja merkkien kautta.
Raamattu kehottaa meitä ja meidän tulee ottaa se vakavasti.
Meidän tulee todella tutkia Sanaa.
Miksi ihmiset ottavat jotkut Raamatun jakeet tosissaan?
He uskovat ne ja noudattavat niitä.
Miksi he taas torjuvat jotkut jakeet?
He eivät halua hyväksyä joitakin asioita.
Jos olemme uskovia, meidän tulee hyväksyä koko Raamattu.
Meidän tulee pitäytyä joka sanaan, alusta loppuun, -
koko Raamatun ilmoitukseen.
Meidän tulee uskoa kaikki asiat Raamatussa.
Meidän tulee rukoilla niitä tapahtuvaksi.
Meidän tulee arkailematta tavoitella niitä itsellemme.
Herra tuntee meidän sydämemme.
Jos me keskitymme Häneen, tavoittelemme niitä vilpittömästi.
Herra tietää meidän aikomuksemme.
Pyhä Henki näkee selvästi syvimmätkin motiivimme.
Mikään ei ole Häneltä salassa, -
sillä Hän tietää mitä aiomme tehdä.
Jos etsimme Herraa, tiedämme näiden asioiden olevan hyviä.
Ne ovat oikein ja tavoittelemisen arvoisia.
Olen nähnyt paljon ihmeitä; rakastan niitä.
Aina kun näen ihmeitä, näen yhä enemmän pelastuneita sieluja.
Yhä useampia sieluja tavoitetaan.
Miksi näin? Koska he ovat nähneet totuuden.
Olen nähnyt tämän saarnavuosieni aikana.
Aina kun mahtavia ihmeitä alkaa tapahtua, -
sitä seuraa aina sielujen pelastus.
Ne eivät kilpaile keskenään,
vaan ne täydentävät toisiaan.
Aina kun tapahtuu ihmeitä, sielut pelastuvat.
Miksi? Ihmeet vahvistavat saarnan, -
ihmiset näkevät totuuden ja toimivat sen mukaan.
He katuvat ja uudestisyntyvät; Jumalan valtakunta on lähellä.
Haluan nyt rukoilla teidän kanssanne.
Haluaisin myös rohkaista uskovia tavoittelemaan ihmeitä.
Ei ole väliä, millaisessa seurakunnassa olette varttuneet.
Lukemani Raamatun kohdat ovat tuoneet teille uutta valoa.
Näette nyt asiat eri tavalla.
Haluan rukoilla, että nämä asiat toteutuisivat elämässänne -
ja että kaikissa seurakunnissa alkaisi tapahtua ihmeitä.
Meidän tulee rukoilla, että tekisimme kuten Stefanus -
tai Paavali, Pietari ja Johannes, jotka julistivat arkailematta.
Ihmispelko ei saa enää sitoa meitä.
Meidän tulee lakkaamatta etsiä Herraa ja julistaa Sanaa rohkeasti.
Te jotka olette sairaita, sidoksissa ja masentuneita, -
muistakaa, että Jeesus rakastaa teitä.
Hän ei luovu teistä, eikä petä teitä.
Rukoillaan yhdessä; uskotaan että ihmeitä alkaa tapahtua.
Isä, Jeesuksen nimessä tuon kaikki katsojat Sinun eteesi.
Anna voitelusi tulla television ja internetin kautta kaikkialle.
Rukoilen että kaikille katsojille Suomessa, Ruotsissa ja Virossa -
lähetät Pyhän Hengen tulesi juuri nyt.
Anna tulesi koskettaa heitä juuri nyt; täytä heidät.
Rukoilen että nostat kaikki sairaat voimallasi, -
nosta heidät, että heistä tulisi Sinun todistajiasi.
Jeesuksen nimessä rukoilen, että ihmeet seuraisivat heitä.
Rukoilen että ihmeet seuraisivat Sanan saarnaajia -
ja että heillä olisi voitelu tavoitella ihmeitä arastelematta.
Rukoilen Jeesuksen nimessä ihmeiden läpimurtoa seurakunnissa.
Rukoilen että kaikkialla kokouksissa ilmenisi Jumalan voima.
Anna Henkesi tulla kaikkien katsojien ylle ja koskettaa heitä.
Rukoilen myös kaikkien sairaiden ja kivuissa olevien puolesta.
Isä, Jeesuksen nimessä käsken kipua lähtemään heistä juuri nyt.
Käsken kuuroja korvia avautumaan ja syöpäkasvaimia katoamaan.
Isä, tee ihmeitä heidän elämässään, Jeesuksen nimessä.
Jeesuksen nimessä, halleluja.
Kunnia Herralle.
Tietoa tulevista tapahtumistamme löydät -
nettisivultamme www.revivalexplosion.com.
Tulossa on mahtava 15 päivän raamattukurssi.
Ihmisiä tulee kaikkialta Richmondiin oppimaan voitelusta -
sekä kokemaan Jumalan voimaa.
Siellä saat opetusta, vapaudut ja omistaudut Herralle.
Älä menetä tilaisuutta osallistua lähetysmatkallemme Brasiliaan.
Siellä opit tietämään, mitä voitelu todella tarkoittaa.
Kurssin puhujat tulevat Suomesta, Brasiliasta, Venäjältä ja Keniasta.
Älä menetä tätä mahtavaa tilaisuutta.
Pidä silmällä nettisivuamme ja ota yhteyttä.
Katso myös seuraava ohjelmamme. Me rakastamme teitä.
Ole mukana siinä, mitä Jumala tekee kotimaassasi.
Tulimme juuri mahtavalta matkalta Suomesta ja Norjasta.
Jumala siunatkoon teitä.
Ota yhteyttä; haluamme kuulla todistuksesi. Jumalan siunausta.
HERÄTYKSEN LÄPIMURTO
Evankelista Hermes Falcao Jr
Evankeliumia kaikille kansoille -
Todista Jumalan ihmeitä -
Koe Jumalan ihmeet!
www.revivalexplosion.com Facebook - revivalexplosion
Radiossa ja televisiossa
Brasilia, Suomi, Ranska, Norja, Englanti, USA
Suomennos: Heli Jaakkola